Ávöxtun liðins tíma segir ekki endilega til um ávöxtun í framtíðinni . Eignasafni Birtu er stýrt í samræmi við fjárfestingastefnu sjóðsins hverju sinni . Við mótun stefnunnar eru hagsmunir sjóðfélaga og ávöxtun á eignum sjóðsins að teknu tilliti til áhættu ávallt haft að leiðarljósi . Fjárfestingarstefna séreignardeildar er mótuð til lengri tíma en eins árs . Skuldabréfaleið er ætlað að gefa trausta og stöðuga ávöxtun , bæði til skemmri og lengri tíma . Skuldabréfaeign eignasafnsins tryggir vissan stöðugleika en þó að mikilvægt sé að hafa í huga að skuldabréf sveiflast líka í verði . Búast má við að þótt hlutabréfaeign safnsins sé dreifð , muni hún leiða til nokkurra sveiflna í ávöxtun frá einu tímabili til annars . Frá áramótum 1 ár Frá stofnun * Fjárfestingarstefna leiðarinnar byggist fyrst og fremst á langtímamarkmiði í ávöxtun og mun eignasamsetning hennar þar af leiðandi endurspegla samtryggingardeild Birtu að mestu leyti hvað eignaflokka og vægi þeirra varðar . Þar sem um nýja fjárfestingarleið er að ræða hefur sjóðurinn áskilið sér rétt til að ná settu markmiði um eignasamsetningu leiðarinnar yfir 12 mánaða tímabil . Í ljósi þess voru vikmörk hvers eignaflokks fyrir sig skilgreind rúmlega í upphafi en verða þrengd eftir því sem tilefni gefast .